alexandrainst/scandi-wiki huggingface dataset:
Jeff Baxter

Jeff «Skunk» Baxter (født 13. desember 1948 i Washington, DC) er en amerikansk gitarist mest kjent som medlem av Steely Dan og The Doobie Brothers på 1970-tallet. Etter sin karriere som aktiv musiker, arbeidet han blant annet som konsulent for NASA.

Referanser

Eksterne lenker 
 
 
 
 NASA Establishes Exploration Systems Advisory Committee
 Intervju på MSNBC.com fra desember 2005
 Wall Street Journal artikkel om Jeff Baxter
 Gazette artikkel om Baxter
 Artikkel om prosjektet Crash Course: Guitar Workshop With Jeff "Skunk" Baxter

Gitarister fra USA
Steely Dan
Personer fra Washington, D.C.
Medlemmer av Rock and Roll Hall of Fame (gruppemedlem)
Columelliaceae

Se teksten

Columelliaceae er en plantefamilie som ikke er plassert i noen planteorden i APG II-systemet, men som siden 2008 antas å utgjøre ordenen Bruniales, sammen med familien Bruniaceae. Den omfatter 2 slekter og 9 arter, og vokser kun i Andesfjellene. 

Slekten Desfontainia klassifiseres tidvis med sine ene art som en egen familie – Desfontainiaceae – men det er normalt å gruppere den sammen med slekten Columellia i én felles familie, Columelliaceae.

Slekter 
De 12 slektene i denne familien, omfatter:
 Columellia – 9 arter
 Desfontainia – 1 art
 Desfontainia spinosa

Eksterne lenker 
 
 Columelliaceae – i: L. Watson og M. J. Dallwitz, 1992-, The Families of Flowering Plants.
 Desfontainiaceae – i: L. Watson og M. J. Dallwitz, 1992-, The Families of Flowering Plants.
  Columelliaceae – hos MOBOT.org.

Ekte tofrøbladete planter
Lilo og Stitch 2

Lilo og Stitch 2 er en amerikansk tegnefilm fra  som ble produsert av The Walt Disney Company. Den er oppfølgeren til Lilo og Stitch fra 2005.

Handling 
Lilo og Stitch har nå blitt enda bedre venner. Men så skjer det noe med Stitch, som plutselig begynner å ødelegge ting - og dette forårsaker problemer i vennskapet deres.

Engelske stemmer 
 Chris Sanders som Stitch
 Dakota Fanning som Lilo Pelekai
 Tia Carrere som Nani Pelekai, Lilos eldre søster
 David Ogden Stiers som Dr. Jumba Jookiba
 Kevin McDonald som Wendy Pleakley
 Jason Scott Lee som David Kawena
 Liliana Mumy som Mertle Edmonds
 Kunewa Mook som Moses Puloki

Norske stemmer 
 Christoffer Staib som Stitch
 Anniken Marie Nielsen som Lilo
 Johannes Joner som Pleakley
 Sverre Bentzen som Jumba
 Heidi Gjermundsen Broch som Nani
 Nicolai Cleve Broch som David
 Stig Krogstad som Kumu

Ellers medvirket Benedikte Kruse, Erik Skøld, Lena Meieran, Per Frisch, Vilde Moberg og Amalie Krogh Sundbø.

Referanser

Eksterne lenker 
 
 

Animerte barnefilmer fra USA
Animerte science fiction-filmer fra USA
Disney-filmer
Filmer fra 2005
Engelskspråklige filmer
Animerte filmkomedier fra USA
Filmer lagt til Hawaii
Bodhrán

Bodhrán (uttales "bå-rann", lydskrift: /ˈbɔːrɑːn/ eller /ˈbaʊrɑːn/; i flertall: bodhráns eller bodhráin) er det irske navnet på et irsk slagverkinstrument. Bodhrán er en såkalt rammetromme. Den består av et skinn (i Irland brukes det nesten utelukkende geite- eller fåreskinn) spent over en rund trekonstruksjon. Den mest populære måten å spille instrumentet på er med en såkalt «beater» eller «tipper», som er en slags trommestikke som forekommer i alle slags varianter og former. Det hender også at man spiller på instrumentet med bare hendene.

Opprinnelig brukte man instrumentet hovedsakelig i seremonielle sammenhenger, men fra midten av 1900-tallet har det fått en mer akkompagnerende rolle i irsk folkemusikk, først og fremst i dansemelodier.

Instrumentet finnes over hele nordkalotten. I Norge er tilsvarende instrumentet kjent som runebomme.

Trommer
Griseliniaceae

Se teksten

Griseliniaceae er en plantefamilie i ordenen Apiales. Den tilhører underkladen Euasteridae II innenfor den meget store kurvplante-kladen (Asteridae).

Eksterne lenker 
 
 Griseliniaceae – beskrivelse av familien i: L. Watson og M. J. Dallwitz (1992–), The Families of Flowering Plants.
 MOBOT – beskrivelse av familien.

Skjermplanteordenen

de:Griselinia
en:Griselinia
vi:Chi Di thù du
zh:夷茱萸科
Pittosporaceae

Se teksten

Pittosporaceae er en plantefamilie i ordenen Apiales. Den tilhører underkladen Euasteridae II innenfor den meget store kurvplante-gruppen (Asteridae). Den har 200 arter fordelt på 10 slekter.

Eksterne lenker 
 
 Pittosporaceae – beskrivelse av familien i: L. Watson og M. J. Dallwitz (1992–), The Families of Flowering Plants.
 MOBOT – beskrivelse av familien.

Skjermplanteordenen
Helwingiaceae

Se teksten

Helwingiaceae er en plantefamilie i ordenen Aquifoliales, i underkladen Euasteridae II innenfor den meget store kurvplante-kladen (Asteridae). De 5 artene er samla i én slekt – Helwingia. Artene vokser fra Himalaya i vest til Japan i øst.

Eksterne lenker 
 
  Helwingiaceae – beskrivelse av familien i: L. Watson og M. J. Dallwitz (1992–), The Families of Flowering Plants.
Kristtornordenen

ja:ハナイカダ
Brynseng skole

Brynseng skole er en grunnskole på Brynseng i Oslo som åpnet i 2017. Skolen har 840 elever og flerbrukshall. Skolen ligger like ved Brynseng stasjon, i overgangen mellom Brynseng og Alnadalen. Skolen åpnet august 2017 med elever som ble flyttet fra Teglverket skole og Vålerenga skole. Inntaksområdet til den nye skolen består i all hovedsak av området Etterstad.

Vibeke Saltnes Olsen er tilsatt som rektor ved Brynseng skole. Hun kom fra rektorstillingen ved Vestli skole.

Besøk av Hasle skole 
Hasle skole benyttet ledige arealer på Brynseng skole mens Vollebekk skole ble bygget til i skoleårene 2017/2018 og 2018/2019.

Pilot på nesten nullenergibygg 

Brynseng skole planlegges som en pilot på nesten nullenergibygg (nNEB). Skolen bygges etter passivhus-standarden, og opp mot 90 prosent av oppvarming- og varmtvannsbehovet dekkes av varmepumpe med brønnpark. Et fasadeintegrert solcelleanlegg på 1046 m² skal produsere 105 000 kWh per år. Dette blir Oslos første nær nullenergiskole, i tillegg til å ha et av Norges største fasadeintegrerte solcelleanlegg. Skolen ligger sentralt på Bryn med kort vei til T-banestasjonen på Brynseng og til togstasjonen på Bryn. Med unntak av to HC-plasser og to elbil-plasser med ladestasjon vil skolen bygges uten parkeringsplasser for biler. Skolen får rundt 400 sykkelparkeringsplasser, og spyle- og mekkefasiliteter, samt garderober med dusj. Prosjektet har også fått Enova-støtte på 4,5 millioner kroner.

Referanser

Eksterne lenker 
 Skolens hjemmeside
 Oslo kommunes nettside om Brynseng skole
 Data og statistikk - MinOsloskole, Oslo kommune. Besøkt 7. februar 2018.

Spesialskoler i Norge
Psykiatri
Barne- og ungdomsskoler i Oslo
Skoler i bydel Gamle Oslo
Viserguttsykkel

Viserguttsykkel er en sykkeltype som tidligere ble brukt til varetransport, spesielt i byområder. Viserguttsyklene hadde et mindre forhjul enn andre sykler, lastekasse over forhjulet, eventuelt også over bakhjulet og solide støtteben ved parkering. De kunne også være utført som trehjulssykkel med to forhjul og lastekasse mellom dem.

Visergutter kunne være ansatt i bakerier, vaskerier, dagligvarebutikker, bokhandel, apoteker eller andre typer bedrifter som transporterte varer til sine kunder, hentet varer, hentet og leverte post o.l. 

Også motorsykler med tre hjul og lastekasse mellom bakhjulene ble brukt til varetransport. De krevde førerkort for motorsykkel og ble brukt av eldre arbeidstakere.

Detaljhandel
Sykler
Mario Roberto Martínez

Mario Roberto Martínez Hernández (født 30. juli 1989) er en honduransk‌ fotballspiller. Han er midtbanespiller, og spiller for den belgiske klubben RSC Anderlecht. Han har tidligere spilt for Vålerenga.

Martínez kom til VIF i mars 2009, på en låneavtale som løp ut i utgangen av november samme år. Vålerenga hadde opsjon på kjøp. Han forlot imidlertid klubben til fordel for Anderlecht.

Martínez har representert Honduras på flere aldersbestemte nivåer, og er blant annet visekaptein for Honduras sitt U20-landslag som har kvalifisert seg for U20-VM i Egypt i 2009.

Referanser

Eksterne lenker 
 
 Omtale på vif-fotball.no

Honduranske fotballspillere
Spillere i Fotball-VM 2014
Deltakere for Honduras under Sommer-OL 2012
Fotballspillere under Sommer-OL 2012
Fotballspillere for Real CD España
Fotballspillere for Vålerenga Fotball
Fotballspillere for RSC Anderlecht
Fotballspillere for Seattle Sounders
Fotballspillere for Barcelona SC
Utenlandske fotballspillere i Norge
Fødsler i 1989
Personer fra San Pedro Sula
Stuart Baxter

Stuart Baxter (født 16. august 1953 i Birmingham, Storbritannia) er en tidligere engelsk fotballspiller som etter at han la opp som aktiv, har hatt en rekke oppdrag som fotballtrener. Han er fra 2007 landslagstrener for Finland og forlenget i 2009 kontrakten til 2012.

Karriere som spiller 
Baxter startet som profesjonell fotballspiller i Preston North End FC i 1971 hvor han var i fire år og spilte 41 kamper. Deretter hadde han et år i Dundee United uten å få kamper på førstelaget. Han flyttet derfor til Stockport County. Siden spilte han for Helsingborgs IF i Sverige i 1981, for South Melbourne FC i 1982, for San Diego Sockers i 1983 før han avsluttet karrieren som aktiv i Örebro SK året etter.

Karriere som trener 
I Örebro fikk han sitt første treneroppdrag i 1985 som trener for juniorlaget til klubben. Året etter ble han trener for Skarp IF. Han ble der bare et år, for i 1987 fikk han trenerjobben i portugisiske Vitória FC. Fra 1988 var han trener for Halmstads BK i tre år. Deretter fikk han fem år i Japan, først for Sanfrecce Hiroshima, deretter for Vissel Kobe. Fra 1998 til 2000 trente han AIK. De vant Allsvenskan i 1998 under hans ledelse, og året etter deltok de i Mesterligaen. I 2001 trente han FC Lyn Oslo, men det ble med det ene året, for året etter fikk han ansvaret for Englands U-19-landslag. Etter to år der ble han manager for Sør-Afrika, men han sluttet der og reiste tilbake til Vissel Kobe da Sør-Afrikas landslag ikke klarte å kvalifisere seg for VM i fotball 2006. I 2006 var han tilbake i Helsingborgs IF og ledet laget i UEFA-cupen.

Referanser

Eksterne lenker 
 
 Artikkel om Baxter i Aftenposten 31. mars 2009

Engelske fotballspillere
Engelske fotballtrenere
Fotballspillere for Preston North End FC
Fotballspillere for Dundee United FC
Fotballspillere for Stockport County FC
Fotballspillere for South Melbourne FC
Fotballspillere for Helsingborgs IF
Fotballspillere for Örebro SK
Fotballtrenere for Halmstads BK
Fotballtrenere for Sanfrecce Hiroshima
Fotballtrenere for Vissel Kobe
Fotballtrenere for AIK
Fotballtrenere for FK Lyn
Fotballtrenere for Helsingborgs IF
Trenere for Sør-Afrikas herrelandslag i fotball
Trenere for Finlands herrelandslag i fotball
Personer fra Birmingham
Fødsler i 1953
Hamstring

Hamstring (avledet og lånt fra tysk «Hamstern» under første verdenskrig) er innsamling og lagring av mat eller andre varer for å kunne dekke behovet for disse i en fremtidig periode med mangel.

Mange dyr samler forråd av mat for vinteren, for eksempel gnagere som ekorn og rotter, men også en rekke fugler hamstrer. Hamsterens vane med å samle frø og annen mat i sine kinnposer har gitt dette dyret sitt navn. Det moderne mennesket har ikke lenger behov for å hamstre for vinteren, men hamstrer gjerne i forkant av mulige naturkatastrofer, prisøkninger eller i generelt ustabile tider. Hamstring basert på urealistiske forventninger om fremtiden kan gå over i en lidelse.

Hamstring som lidelse

Noen former for hamstring hos mennesker kan gå over til å bli en lidelse, og kalles da gjerne samlemani. Samlemani er definert som det å ta vare på og ikke greie å kvitte seg med verdiløse ting, selv om de for andre ikke har noen verdi. Samlemani har tidligere blitt sett på som en undertype av tvangslidelser, men senere forskning tyder på at hamstring kan representere et relatert men distinkt syndrom.

Referanser

Norske ord og uttrykk
Tyske ord og uttrykk
Psykologi
Handel
Unga Sjálvstýri

Unga Sjálvstýri (USj) er ungdomsorganisasjonen til det sosialliberale partiet Sjálvstýri, som ønsker å etablere Færøyene som en egen stat.

Den første organisasjonen med navnet Unga Sjálvstýri ble konstituert i Tórshavn våren 1939.

I 1985 ble Unga Sjálvstýri tatt opp som medlem i Nordens Liberale og Radikale Ungdomsforbund.

Referanser 

Politiske ungdomspartier på Færøyene
Politiske partier etablert i 1939
Portal:Færøyene/artikler
1939 på Færøyene
Unga Tjóðveldið

Unga Tjóðveldið (norsk oversettelse: «Den unge republikken») er ungdomsorganisasjonen til Tjóðveldi, et venstreorientert selvstendighetsparti på Færøyene. Organisasjonen ble stiftet i 1965 av elever ved Føroya Studentaskúli.

Ledere siden 1998 
Annlis Bjarkhamar
Jóannes Vitalis Hansen
Rúni Nielsen
Jógvan Jacobsen
Barbara Holm
Rúni Nielsen og Barbara Holm
Jógvan Arnason Djurhuus
Gunnhild Dahl Niclasen 2009–2011
Regin Winther Poulsen 2011–2014
Tráin Petursson Nónklett 2014–2016
Elsa Berg 2016–2018
Hervør Pálsdóttir 2018–d.d.

Referanser

Eksterne lenker 
 

Politiske ungdomspartier på Færøyene
Portal:Færøyene/artikler
Politiske partier etablert i 1965
1965 på Færøyene
Dahlica triquetrella

Dahlica triquetrella er en sommerfugl som tilhører familien sekkspinnere (Psychidae). Den er hittil ikke funnet i Norge, men utbredelsen i Sverige burde tilsi at den finnes her i landet også. I Norden formerer denne arten seg parthenogenetisk, og man har bare funnet de larvelignende hunnene.

Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 516-517. ISBN 978-91-88506-60-3
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Dahlica triquetrella på UK moths:

Eksterne lenker 
 

Sekkspinnere
Sommerfugler formelt beskrevet i 1813
Dyr formelt beskrevet av Jacob Hübner
Arr – idéhistorisk tidsskrift

Arr er et norsk kvartaltidsskrift. Det har blitt utgitt uavhengig av institusjons- og forlagsinteresser siden første nummer kom i 1989. Tidsskriftet lager temanumre om sentrale kulturelle og politiske fenomener, slik som ære, straff, vennskap, mat og dommedag. I tillegg inneholder hvert nummer artikler utenom tema, debattsider, bokessays og -anmeldelser. Arr-numrene er illustrerte og vanligvis mellom 120 og 180 sider lange. 

Arr er på nivå 1 på Universitets- og høgskolerådets liste over tellende publikasjonskanaler. Arr er også inkludert i Kulturrådets innkjøpsordning for tidsskrift for perioden 2009–2011.

Eksterne lenker
 Arrs nettsted

Norske vitenskapelige tidsskrifter
Nivå 1-tidsskrifter
Filosofitidsskrifter
Publikasjoner etablert i 1989
Vitenskap i 1989
Idéhistorie
Metro Station

Metro Station er et amerikansk popband fra Los Angeles, California. Sent i 2006 ble de signert til plateselskapet Columbia/Red Ink. De er best kjent for Top 10 Billboard singelen deres, "Shake It" fra albumet deres, Metro Station. Frontmennene er Trace Cyrus, den eldre broren til Hannah Montana-stjernen Miley Cyrus, og Mason Musso. Derfor har de opplevd en nylig opptur i platesalget deres.

Medlemmer
 Mason Musso – hovedvokal, rytmegitar
 Trace Cyrus – vokal, hovedgitar
 Blake Healy – synthesizer, keyboard
 Anthony Improgo – trommer

Diskografi

Albumer
 Metro Station (2007)

EP-er
 The Questions We Ask at Night (2006)
 Middle of the Night (2013)

Singler
 "Kelsey" (2007)
 "Control" (2007)
 "Shake It" (2008)
 "Seventeen Forever" (2008)
 "Kelsey" (ny utgivelse) (2009)
 "Every Time I Touch You" (2013)

Referanser

Eksterne lenker
 
 Offisiell MySpace

Musikkgrupper fra USA
Band etablert i 2006
Erste Allgemeine Verunsicherung

EAV (Erste Allgemeine Verunsicherung) er et band fra Østerrike som startet opp i 1977. De hadde i starten juridiske problemer, da navnet er en parodi på et forsikringsselskap.

Eksterne lenker 

 
 Uoffisiell fanside

Østerrikske musikkgrupper
Band etablert i 1977
Austropop
Crypteroniaceae

Se teksten

Crypteroniaceae er en plantefamilie i ordenen Myrtales. Den har 3 slekter med minst 21 kjente arter. De vokser i Ny-Guinea, Sørøst-Asia, Kina, India og Sri Lanka, og er trær eller busker.

Slekter og arter 
Slektene, og et utvalg av de kjente artene i denne familien omfatter:
 Axinandra (Axinandra) – 5 arter
 Axinandra alata 
 Axinandra beccariana 
 Axinandra borneensis
 Axinandra coriacea – Borneo, Malaysia
 Axinandra maingayi 
 Axinandra zeylanica – Sri Lanka
 Crypteronia (Crypteronia) – 15 arter
 Crypteronia affinis 
 Crypteronia borneensis 
 Crypteronia cumingii 
 Crypteronia elegans 
 Crypteronia glabra 
 Crypteronia glabriflora 
 Crypteronia griffithii – Sørøst-Asia
 Crypteronia hookeri 
 Crypteronia laxa 
 Crypteronia leptostachys 
 Crypteronia lutea 
 Crypteronia macrophylla 
 Crypteronia paniculata – Kina, Sørrøst-Asia
 Crypteronia pubescens 
 Crypteronia wallichii 
 Dactylocladus (Dactylocladus) – 1 art
 Dactylocladus stenostachys – Borneo

Eksterne lenker 
 
 Crypteroniaceae – beskrivelse av familien i: L. Watson og M. J. Dallwitz (1992–), The Families of Flowering Plants .
 Schönenberger, Jürg og Conti, Elena. «Molecular phylogeny and floral evolution of Penaeaceae, Oliniaceae, Rhynchocalycaceae, and Alzateaceae (Myrtales)». American Journal of Botany. 
2003, Nr 90, side 293-309. 
 Conti, E., Erikkson, T., Schonenberger, J., Sytsma, K. J., & Baum, D. A, (2002), «Early Tertiary Out-of-India Dispersal of Crypteroniaceae: Evidence from Phylogeny and Molecular Dating». Evolution Nr. 56 (10), side 1931–1942.

Myrtales
Gartneri

Gartneri er en bedrift som driver med planteproduksjon og generelt et hagebruk med sikte på å produsere frukt, bær, grønnsaker og blomster for salg.

Gartneri består av drivhus der produksjonen finner sted. Det er ofte et butikkutsalg i sammenheng med gartneriet, går også da under betegnelsen hagesenter. Det er ofte et mangfold av avlinger som dyrkes fram på ofte et lite areal, noe som skiller et gartneri fra et gårdsbruk.

Referanser

Eksterne lenker 
 
 «Ila gartneri», Ila fengsel

Hagebruk
Handel
Jaan Kaplinski

Jaan Kaplinski (1941–2021) var en estisk forfatter, filolog, oversetter og politiker. Han regnes som en av de sentrale estiske forfattere i det 20. århundre.

Liv og virke
Hans far var polsk lærer og forsvant i Gulag under andre verdenskrig. Kaplinski studerte ved Universitetet i Tartu og tok eksamen i fransk språk i 1966. Under perestrojkaen arbeidet han som journalist. Fra 1992 til 1995 var han medlem av det estiske parlamentet Riigikogu, som representant for senterpartiet. Han meldte seg ut av partiet og møtte etterhvert som uavhengig representant. Fra 2004 var han medlem av det sosialdemokratiske partiet, og stilte som dets ordførerkandidat ved lokalvalget i Tartu i 2005. 

Kaplinski var primært lyriker og debuterte med diktsamlingen Jäljed allikal i 1965. Han skrev også essays og noveller. I 2007 utkom hans første roman Seesama jogi (Samme flod); romanen, som han hadde arbeidet med gjennom 12 år, har selvbiografiske trekk. I alt har han utgitt om lag 40 bøker: 14 diktsamlinger, 6 essaysamlinger, filosofisk anlagte reiseskildringer, 3 skuespill og 4 barnebøker. 

Han oversatte fra svensk, fransk, spansk og engelsk til estisk; og er selv oversatt til tretten språk: alle de nordiske, japansk, russisk, hebraisk mfl. På norsk finnes diktutvalget Same hav i oss alle (Gyldendal, 1988), oversatt og med etterord av Turid Farbregd.

Kaplinski mottok blant annet Estlands kulturfonds litteraturpris, Juhan Liiv-prisen, Juhan Smuul-prisen, og den finske Eino Leino-prisen. Han var gift to ganger, sist med forfatteren Tiia Toomet. Linux-aktivisten Lauris Kaplinski er en av hans sønner.

Referanser

Eksterne lenker 
 
 estlit.ee Estonian Literature Information Centre
 Estonian Literary Magazine: Omtale av hans prosaverker
 Intervju med Kaplinski

Estiske politikere
Estiske forfattere
Oversettere
Personer fra Tartu
Eino Leino-prisen
Cape Islander

Cape Islander er en type motordrevet fiskebåt som benyttes ved den kanadiske atlanterkysten for fiskeri ved Nova Scotia. Cape Islander-båten har et noe særpreget utseende med karakteristiske spring på forstavnen og en bred styrekabin med mange frontale vinduer på en bred og lang båt. Skroget er flatt mot akterspeilet, men ble rundere forutover mot forstevnen, er i tillegg utstyrt med kjøl. Størrelsen på denne båten er normalt mellom 12 og 15 meter.

Båttypen oppstod på Cape Sable Island i Nova Scotia omkring år 1905 (varierte kilder ment årene 1905, 1906 eller 1907). To familier av båtbyggerne skal ha gjort krav på æren for å ha oppfunnet den velkjente og populære båttypen. 

Vanligvis er Ephraim Atkinson fra Clark`s Harbour på Nova Scotia navngitt som opphavsmannen bak båttypen, men William A. Kenney fra det samme stedet som er sagt å ha konstruert den første Cape Islander av tre i året 1905, har også vært ansett som opphavsmannen. Ifølge historien hadde Atkinson blitt kontaktet av en mann fra St. Johan, New Brunswick, om å bygge en motorbåt og resultatet skulle bli en ny type motoriserte lokalbåter for fiskeri i begynnelsen av det tjuende århundret.

Båttyper
Olympic Sports Complex Raubichi

Olympic Sports Complex Raubichi er et idrettsområde ved Belarus’ hovedstad Minsk. Det ligger i landsbyen Rawbitsjy, cirka 20 km nordøst for Minsk, og ble åpnet 24. februar 1974. Området har anlegg for over 20 idretter, men er særlig viktig for skiskyting. Det har vært arrangørsted for VM i skiskyting tre ganger og verdenscuprenn i langrenn én gang (januar 1991). Rawbitsjy har også Belarus’ eneste større anlegg for skihopping, og har flere ganger hatt europacuprenn i freestyle.

Blant andre idrettsanlegg i området er ishockeyhall (åpnet i januar 2010), freestylebakke, rulleskiløype, fotballbane, tennisbaner og to idrettshaller. Det har også et medisinsk senter, hoteller, restauranter og kaféer.

I Rawbitsjy ligger for øvrig også Belarus’ museum for folkekunst.

Skiskyting
VM i skiskyting ble arrangert i Rawbitsjy i 1974, 1982 og 1990. I 1990 gjorde dårlige snøforhold at bare normaldistansene 20 km for menn og 15 km for kvinner kunne avvikles i Rawbitsjy/Minsk. Mesterskapet ble senere fullført i Oslo og Kontiolax. VM i sommerskiskyting ble arrangert i Rawbitsjy i 1999. Anlegget ble oppgradert fra 2000, og i 2004 var Rawbitsjy arrangørsted for EM. Minsk var blant søkerbyene til VM i 2011, men trakk kandidaturet foran avstemningen. Khanty-Mansijsk vant for øvrig avstemningen mot Nové Město med 27 mot 20 stemmer, og fikk mesterskapet.

Skihopping
Rawbitsjy har et skihoppanlegg med tre hoppbakker med størrelse K74, K52 og K24. Anlegget er Belarus’ eneste sentrum for skihopping. Den største hoppbakken har plastmatter slik at den kan brukes også sommerstid. Bakkerekorden i K52-bakken er 52 meter, satt av belarusiske Aliaksei Muravitski og Aleksandr Hancharou, begge i 2009.

Kilder
Belorusskij lyzjnyj sojuz: Respublikanskij tsentr Olympijskoj podgotovki po zimnim vidam sporta «Raubitsji» (russisk, Belarus’ skiforbund: Vintersportssenteret Rawbitsjy)
Skisprungschanzen-Archiv: Raubichi (engelsk)

Idrettsanlegg i Belarus
Skiskyting
Hoppbakker i Hviterussland
Skianlegg
Byggverk fullført i 1974

be:Раўбічы
Opiliaceae

Se teksten

Opiliaceae  er en plantefamilie av løvtrær og lianer i ordenen Santalales. Den inneholder minst 10 slekter med om lag 28 arter. Artene vokser overveiende i tropene og er ofte parasittiske.

Slekter og arter 
Slektene omfatter blant annet:
 Agonandra Cansjera
 Champereia Gjellerupia
 Lepionurus Melientha
 Opilia Pentarhopalopilia
 Rhopalopilia Urobotrya

Eksterne lenker 
 
 Opiliaceae – beskrivelse i: L. Watson og M.J. Dallwitz  (1992–) – The families of flowering plants.

Santalales